
Tlačová správa


Objem vyhlásených verejných investícií zaznamenal v prvých siedmich mesiacoch tohto roka nárast o 66,4 percenta
[bookmark: _GoBack]Bratislava 3. októbra 2017 – Od januára do júla tohto roka vyhlásili investori celkom 3 086 verejných obstarávaní v celkovej hodnote 3,94 miliardy EUR. Z hľadiska ich počtu ide, oproti porovnateľnému obdobiu minulého roka, o desatinový pokles, avšak objem investícií, naopak, zaznamenal významný dvojtretinový nárast. Aktivita investorov v ukončovaní vyhlásených obstarávaní však naďalej vykazuje zápornú bilanciu, a to z hľadiska ich počtu aj objemu. Vyplýva to z najnovšej analýzy spracovanej analytickou spoločnosťou CEEC Research na základe údajov poskytnutých Úradom pre verejné obstarávanie ku koncu júla 2017. 
V júli tohto roka vyhlásili verejní obstarávatelia, obstarávatelia a subjekty, ktorým bola poskytnutá dotácia 246 verejných obstarávaní v celkovej hodnote 300 miliónov EUR, čo v medziročnom porovnaní predstavuje trojpercentný pokles (2,8 %) počtu vyhlásených obstarávaní a zároveň polovičný (49,0 %) nárast objemu verejných investícií.
Od januára do júla 2017 bolo vo Vestníku verejného obstarávania zverejnených celkom 3 086 zákaziek v celkovej hodnote 3,94 miliardy EUR. Oproti porovnateľnému obdobiu minulého roka to síce predstavuje desatinový (12,7 %) pokles počtu vyhlásených verejných obstarávaní, ale zároveň ide medziročne o dvojtretinový (66,4 %) nárast objemu verejných investícií. Toto porovnanie pritom najviac ovplyvnila zákazka zadávateľa ŽSR z januára 2017 (Modernizácia železničnej trate Devínska Nová Ves – štátna hranica SR/ČR) v celkovej hodnote 305 miliónov EUR. Po modelovom odčítaní tejto zákazky by sme následne dostali medziročný rast hodnoty zákaziek o 53,5 %. „Z hľadiska celospoločenských potrieb, teda toho, aký by mala a mohla mať naša krajina vzhľad a funkčnosť (stav dopravnej infraštruktúry, urbanizmu, rozvoja a riadenia miest a regiónov), je súčasná výstavba určite nedostačujúca. Príčinou však nie je len „nedostatok peňazí“, ale predovšetkým príprava. Stačí obmedziť pohľad na menšie územné celky – mestá a regióny, chýba kvalitné a reálne plánovanie budúcnosti, ich rozvoja, čo by vo veľkej miere bolo prospešné aj pre zmysluplný rozvoj stavebníctva ako takého,“ hovorí Dušan Jasečko, generálny riaditeľ, Keraming a. s.


Počet a objem vyhlásených verejných obstarávaní	
	Zákazky celkom
	Počet
	Objem

	
	počet
	medziročná zmena v %
	objem v mil. EUR
	medziročná zmena v %

	2012
	8 916
	
	.
	5 987
	
	.

	2013
	9 919
	
	+11,2
	8 377
	
	+39,9

	2014
	8 064
	
	-18,7
	6 621
	
	-21,0

	2015
	 7 331
	
	-9,1
	7 657
	
	+16,9

	2016
	4 870
	
	-33,6
	4 461
	
	-41,7

	Január až júl 2017
	3 086
	
	-12,7
	3 937
	
	+66,4


Zdroj: Vestník verejného obstarávania, výpočty CEEC Research

Za sedem mesiacov tohto roka bolo ukončených a konkrétnym firmám zadaných 1 416 verejných obstarávaní v celkovej hodnote 2,08 miliardy EUR, čo v medziročnom porovnaní predstavuje jednak polovičný (68,3 %) pokles počtu a zároveň pätinový (17,7 %) pokles objemu zadaných zákaziek. Niektoré verejné obstarávania stále prebiehajú, a preto treba očakávať, že v ďalších mesiacoch dôjde ešte k aktualizácii a upresneniu dát. „Aktuálna výstavba na Slovensku je dostačujúca len v segmente pozemných stavieb, čo je zásluha privátneho sektora. V segmente inžinierskych stavieb rozhodne nie je dostačujúca. V minulom a tomto roku boli odovzdané viaceré úseky diaľnic a rýchlostných komunikácií, ale nenadväzuje na ne výstavba nových úsekov. Čo je ešte horšie, žiadne úseky diaľnic či rýchlostných komunikácií nie sú pripravené a s výnimkou úseku R3 Tvrdošín – Nižná nad Oravou nie je možné ani vypísať súťaž. Chýba projektová dokumentácia, výkupy pozemkov aj príslušné povolenia. U železníc je situácia obdobná, okrem úseku Poprad – Lučivná nie je pripravený žiadny úsek.  S veľkými obavami sledujeme aj vývoj projektu PPP D4/R7 v Bratislave, jednak z dôvodu sklzu v zabezpečení stavebných povolení, neriešením úpravy diaľnice D1 v križovaní s D4, ale aj neštandardným postupom koncesionára pri výbere zhotoviteľov na realizáciu stavby,“ popisuje situáciu Ján Záhradník, obchodný riaditeľ, Doprastav, a. s. „Po kríze, ktorú sme ešte prednedávnom v slovenskom stavebníctve prekonali a ktorá kvôli extrémne nízkym a podhodnoteným cenám priniesla firmám množstvo problémov, sme dúfali, že stavebná výroba sa začne rovnomerne vyvíjať. Štát ako hlavný investor v oblasti veľkých infraštruktúrnych stavieb spustil viacero projektov, avšak po voľbách sme boli opäť svedkami toho, že rozbehnutý proces sa zastavil. Dnes získavame informácie, že pripravenosť diaľničných a železničných stavieb je na veľmi nízkej úrovni a že chýbajú projekty, ktoré by kontinuálne nahradili tie, ktoré sa práve dokončujú. Obávam sa, že vzhľadom na tieto fakty sa dá predpokladať, že stavebná výroba sa na Slovensku opäť zníži a firmy budú zápasiť o každú zákazku. Pre ich zamestnancov i subdodávateľské firmy to bude znamenať menej práce a straty tak zaznamenáme všetci. Už viackrát sme preto apelovali na štát, aby prijal harmonogram prác, ktorý by nebol závislý od politickej vôle jednotlivých úradníkov, ale bol by záväzný pre každú vládu. Ak si nechceme zopakovať situáciu spred piatich rokov, je naozaj najvyšší čas takýto plán prijať,“ dodáva Marián Moravčík, Generálny riaditeľ, VÁHOSTAV - SK, a. s.

Počet a objem ukončených verejných obstarávaní
	Zákazky celkom
	Počet
	Objem

	
	počet
	medziročná zmena v %
	objem v mil. EUR
	medziročná zmena v %

	2012
	7 997
	
	.
	4 231
	
	.

	2013
	8 615
	
	+7,7
	6 407
	
	+51,4

	2014
	5 964
	
	-30,8
	6 503
	
	+1,5

	2015
	6 065
	
	+1,7
	4 880
	
	-25,0

	2016
	3 888
	
	-35,9
	4 503
	
	-7,7

	    Január až júl 2017
	1 416
	
	-48,2
	2 075
	
	-17,7


Zdroj: Vestník verejného obstarávania, výpočty CEEC Research

Partnermi prieskumu verejných obstarávaní sú firmy Hochtief SK, s. r. o., Skanska SK, a. s., HSF System, a. s., Reming Consult, a. s., Doprastav, a. s. a Dopravoprojekt, a. s.

Najnovšie prognózy vývoja stavebného a projektového trhu nájdete na 
www.ceec.eu

Kontakt pre média:

Ing. Jiří Vacek, Ph.D., MIM
Riaditeľ spoločnosti
CEEC Research s.r.o.
E-mail: vacek@ceec.eu
Tel.: +420 774 325 111


CEEC Research je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.
CEEC Research navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.



	
Metodika výpočtu:
· vyhlásené zákazky – vzťahuje sa k dátumu odoslania oznámenia na Úrad pre verejné obstarávanie
· zadané (ukončené) zákazky – vzťahuje sa k skutočnému dátumu zadania zákazky (uvedeného v oznámení)
· do výpočtu neboli zahrnuté oznámenia o koncesiách

